ROMÂNIA,

JUDEŢUL MUREŞ

# PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

## Nr. 196/ din 15 ianuarie 2013

Vizat,

Primar,

Osvath Csaba

EXPUNERE DE MOTIVE

privind aprobarea nivelurilor pentru valorile impozabile,impozitele şi taxele locale şi alte taxe assimilate acestora,precum şi amenzile aplicabile începând cu anul fiscal 2013

Legalitatea unui act administrativ se verifică și se apreciază raportat la legislația în domeniu, în vigoare la data emiterii/adoptării actului și/sau la data intrării în vigoare a acestuia.

În ceea ce privește impozitele și taxele locale pentru anul 2013 se are în vedere faptul că la data de 28.12.2012 s-a publicat H.G. nr.1309/2012 privind nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile aplicabile începând cu anul 2013, iar la data de 9.01.2013 s-a publicat O.G. nr.1/2013 pentru reglementarea unor măsuri financiar fiscale în domeniul impozitelor și taxelor locale, care permite consiliilor locale, prin derogare de la dispozitiile Codului fiscal, pentru anul 2013, să hotărască reducerea nivelurilor valorilor impozabile, impozitelor și taxelor locale prevăzute în H.G. nr.1309/2012 cel mult până la nivelurile avute în anul 2012. Hotărârile în sensul celor menționate mai sus pot fi adoptate în termen de cel mult 20 de zile de la intrarea în vigoare a O.G. nr.1/2013.

Se impune a fi reținut faptul că nivelurile pentru valorile impozabile, impozitele şi taxele locale şi alte taxe asimilate acestora, precum şi amenzile aplicabile începând cu anul 2013, sunt cele stabilite prin H.G. nr.1309/2012, funcție de care consiliile locale pot adopta hotărâri de reducere așa cum s-a menționat mai sus, dar tot așa de bine ar putea adopta hotărâri de majorare, conform prevederilor codului fiscal.

Considerăm că pentru calculul efectiv al impozitelor și taxelor locale, pentru fiecare contribuabil, în funcție de situația concretă a acestuia, se va ține cont de nivelurile valorilor impozabile, impozitelor şi taxelor locale şi alte taxe asimilate acestora prevăzute în anexa la H.G. nr.1309/2012, care dacă e cazul, (dacă s-a adoptat hotărâre de reducere potrivit O.G. nr. 1/2013) se vor putea reduce până cel mult la nivelul avut în anul 2012.

Considerăm că se impune adoptarea unei noi hotărâri de consiliu local prin care să se completeze, modifice sau să se abroge, după caz, hotărârile adoptate cu privire la stabilirea impozitelor și taxelor locale pentru anul 2013, prin această nouă hotărâre făcându-se corelarea corespunzătoare cu dispozițiile legale în vigoare la data adoptării, asigurându-se astfel stabilirea corectă și legală a impozitelor și taxelor locale pentru anul 2013.

Secretar,

Jozsa Ferenc